**ԱՄՓՈՓԱԹԵՐԹ**

**«ԳՆՄԱՆ ՊԱՅՄԱՆԱԳՐՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ ՄԱՍԻՆ»**

 **ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
|    ՀՀ ֆինանսների նախարարություն | 16.12.2021 |
| 01/26/20642-2021 |
| Ուսումնասիրելով ՀՀ վարչապետի աշխատակազմի 13/12/2021թ. թիվ 02/16.42/42669-2021 գրությամբ ներկայացված ՀՀ կառավարության որոշման նախագիծը՝ հայտնում ենք հետևյալը. նկատի ունենալով, որ նախագծի ընդունումը հիմնավորող տեղեկանքի համաձայն ծառայությունների ձեռք բերման նպատակով կազմակերպվել է գնման մրցակցային ընթացակարգ, առաջարկում ենք խմբագրել նախագիծը, նախատեսելով, որ՝ * փոփոխությունը վերաբերում է միայն ծառայությունների մատուցման ծավալների ավելացմանը.
* ծառայությունը մատուցվում է մինչև նշված մրցակցային ընթացակարգի արդյունքում կնքված պայմանագիրն ուժի մեջ մտնելու ամսվա վերջին օրը, ինչի մասին պատվիրատուն ծառայություն մատուցող անձին նախապես տրամադրում է համապատասխան ծանուցում:
 | Չի ընդունվել: Հաշվի առնելով, որ պայմանագրով սահմանված ծառայությունների ձեռքբերման գինը ձևավորվում է՝ կախված ծառայությունների մատուցման ժամանակահատվածի տևողությունից, հետևաբար, պայմանագրի գործողության ժամկետ չնախատեսելու դեպքում հնարավոր չի լինի հստակ սահմանել ծառայությունների ծավալը և պայմանագրի ընդհանուր գինը: |
|  ՀՀ տարածքային կառավարման և ենթակառուցվածքների նախարարություն | 15.12.2021 |
| ԳՍ//32513-2021 |
| Հայտնում ենք, որ «Գնման պայմանագրում փոփոխություններ կատարելու թույլտվություն տալու մասին» ՀՀ կառավարության որոշման նախագծի վերաբերյալ առաջարկություններ չունենք։ |  Ընդունվել է ի գիտություն |
|  Կրթության, գիտության, մշակույթի և սպորտի նախարարություն | 15.12.2021 |
| 01/17/29040-2021 |
|  Ի կատարումն Ձեր 2021 թվականի դեկտեմբերի 13-ի N 02/16.4/42669-2021 գրությամբ տրված հանձնարարականի և հիմք ընդունելով 2021 թվականի դեկտեմբերի 14-ի 02/17.4/43116-2021 գրությունը՝ հայտնում եմ, որ ՀՀ կրթության, գիտության, մշակույթի և սպորտի նախարարությունը «Գնման պայմանագրում փոփոխություն կատարելու թույլտվություն տալու մասին» ՀՀ կառավարության որոշման նախագծի վերաբերյալ դիտողություններ և առաջարկություններ չունի: |  Ընդունվել է ի գիտություն |
|  Բարձր տեխնոլոգիական արդյունաբերության նախարարություն | 15.12.2021 |
| 01/1164-2021 |
| Ուսումնասիրելով Ձեր 13.12.2021թ. թիվ 02/16.4/42669-2021 գրությամբ ներկայացված «Գնման պայմանագրում փոփոխություն կատարելու թույլտվություն տալու մասին» ՀՀ կառավարության որոշման նախագիծը՝ հայտնում եմ, որ նախագծի վերաբերյալ ՀՀ բարձր տեխնոլոգիական արդյունաբերության նախարարությունը դիտողություններ և առաջարկություններ չունի:  |  Ընդունվել է ի գիտություն |
| ՀՀ արդարադատության նախարարություն | 15.12.2021 |
| 01/27.1/41547-2021 |
| 1. «Գնման պայմանագրում փոփոխություն կատարելու թույլտվություն տալու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) նախաբանում հղում է կատարված Հայաստանի Հանրապետության կառավարության 2017 թվա­կանի մայիսի 4-ի N 526-Ն որոշման հավելված 1-ի 57-րդ կետին, որի համաձայն՝  պայմանագրի կողմերից անկախ գործոնների ազդեցությամբ պայմանագրի փոփոխման յուրաքանչյուր դեպք սահմանում է Հայաստանի Հանրապետության կառավարությունը:Այս առումով հարկ ենք համարում նշել, որ Նախագծին կից ներկայացված հիմնավորման համաձայն՝ գնման պայմանագրում փոփոխություն կատարելու անհրաժեշտությունը պայմանավորված է կապի մատակարարման անընդհատությունն ու անխափանությունն ապահովելու հանգամանքով, մասնավորապես՝ նախատեսվում է պայմանագրով նախատեսված ծառայությունների մատուցման վերջնաժամկետը երկարաձգել 6 ամսով` մինչև 2022 թվականի հունիսի 30-ը ներառյալ, քանի որ պայմանագրի գործողության ժամկետն ավարտվում է 2021 թվականի դեկտեմբերի 31-ին, և ՀՀ ԿԳՄՍ նախարարության ենթակայությամբ գործող «Կրթական տեխնոլոգիաների ազգային կենտրոն» ՊՈԱԿ-ի կողմից կազմակերպված մրցույթի արդյունքում կնքվելիք պայմանագրի շրջանակներում ժամկետի առումով հնարավոր չէ ապահովել ուսումնական հաստատություններին ինտերնետ կապի մատակարարումը 2022 թվականի հունվարի 1-ից:Նախագծի նախաբանում հղում կատարված դրույթի համաձայն՝ Հայաստանի Հանրապետության կառավարությունը պայմանագրի փոփոխման յուրաքանչյուր դեպք սահմանում է, եթե դա պայմանագրի կողմերից անկախ գործոնների ազդեցությամբ է պայմանավորված, մինչդեռ Նախագծին կից հիմնավորմամբ ներկայացված հանգամանքը չի կարող դիտարկվել որպես կողմերից անկախ գործոն:Հաշվի առնելով վերոգրյալ նկատառումները՝ գտնում ենք, որ Նախագիծը և դրան կից հիմնավորումը լրամշակման կարիք ունեն, մասնավորապես՝ անհրաժեշտ է փաստարկել պայմանագրում փոփոխություն կատարելու անհրաժեշտությունը՝ նկատի ունենալով այն հանգամանքը, որ այն պետք է պայմանավորված լինի կողմերից անկախ գործոններով և բխի գնումների վերաբերյալ օրենսդրության պահանջներից:2. Նախագծի 1-ին կետով նախատեսվում է թույլատրել Վարչապետի աշխատակազմին պայմանագրում կատարել փոփոխություն՝ չկիրառելով Հայաստանի Հանրապետության կառավարության 2017 թվականի մայիսի 4-ի N 526-Ն որոշման (այսուհետ՝ Որոշում) N 1 հավելվածի 56-րդ կետի 2-րդ և 4-րդ ենթակետերի պահանջները, այն է՝ արգելվում է պայմանագրում, իսկ եթե պայմանագրի գինը գործոնային է, ապա նաև այդ պայմանագրին կից հաջորդող յուրաքանչյուր տարիներին կնքված համաձայնագրում կատարել այնպիսի փոփոխություններ, որոնք հանգեցնում են գնվող ապրանքների, աշխատանքների և ծառայությունների ծավալների կամ ձեռք բերվող գնման առարկաների միավորի գնի կամ պայմանագրի գնի արհեստական փոփոխման: Արհեստական են համարվում հետևյալ փոփոխությունները` *պայմանագրով նախատեսված աշխատանքների կամ ծառայությունների ծավալների ավելացումը, որը գերազանցում է պայմանագրի ընդհանուր գնի տասը տոկոսը, բացառությամբ սույն կարգի 23-րդ կետի 4-րդ ենթակետով հաստատված ցանկում ներառված գնումների: Պայմանագրով նախատեսված աշխատանքների կամ ծառայությունների ծավալները կարող են ավելանալ միայն պայմանագրով աշխատանքի կատարման կամ ծառայության մատուցման համար սահմանված ժամկետում.* *պայմանագրով, ներառյալ փուլային ձևով նախատեսված ապրանքների մատակարարման, աշխատանքների կատարման կամ ծառայությունների մատուցման համար սահմանված ժամկետը մեկ անգամ` մինչև երեսուն օրացուցային օրվանից ավելի ժամկետով երկարաձգելը, բայց ոչ ավելի, քան պայմանագրով սահմանված ժամկետն է, բացառությամբ սույն կարգի 23-րդ կետի 5-րդ ենթակետի «գ» պարբերությամբ կամ պետական գաղտնիք պարունակող` ռազմական կարիքների բավարարման նպատակով, արտադրանքի նոր տեսակների հեռանկարային մշակման, գիտահետազոտական և փորձակոնստրուկտորական աշխատանքների գնումների դեպքերի: Ընդ որում, սույն ենթակետում նախատեսված ժամկետը կարող է երկարաձգվել՝ մինչև պայմանագրով ի սկզբանե սահմանված ժամկետը լրանալը` պայմանագրի կողմի առաջարկության առկայության դեպքում, պայմանով, որ պատվիրատուի մոտ չի վերացել գնման առարկայի օգտագործման պահանջը, իսկ առաջարկությունը ներկայացվել է ոչ ուշ, քան պայմանագրով ի սկզբանե սահմանված ժամկետը լրանալուց առնվազն 5 օրացուցային օր առաջ:* Որոշման N 1 հավելվածի 23-րդ կետի 5-րդ ենթակետի «գ» պարբերության համաձայն՝  *գնումները կարող են կատարվել օրենքի 23-րդ հոդվածի 1-ին մասի 2-րդ կետի հիման վրա հետևյալ դեպքում՝ չկանխատեսված իրավիճակների հետևանքով առաջացած և հրատապ համարվող գնումների դեպքում՝ բացառությամբ օրենքի 37-րդ հոդվածի 1-ին մասի 2-րդ կետի հիման վրա գնման ընթացակարգը չկայացած հայտարարելու դեպքերի: Ընդ որում, հրատապ է համարվում այն կարիքը, որը պետք է ամբողջ ծավալով բավարարվի` պայմանագրի կատարման արդյունքն ամբողջ ծավալով ընդունվի գնման պահանջի ծագման օրվանից մինչև 80 օրացուցային օրվա ընթացքում՝ պայմանով, որ հրատապ համարվող ապրանքի մատակարարումը, աշխատանքի կատարումը կամ ծառայության մատուցումը պետք է սկսվեն այնպիսի ժամկետում, որի ընթացքում գնման մրցակցային որևէ ձևի կիրառումը ժամկետի առումով անհնար է:*Գնումների մասին օրենքի (այսուհետ՝ Օրենք) 23-րդ հոդվածի 1-ին մասի 2-րդ կետի համաձայն՝ *գնումը կարող է կատարվել մեկ անձից, եթե արտակարգ կամ չնախատեսված այլ իրավիճակի առաջացման հետևանքով ծագել է գնման անհետաձգելի պահանջ և, արտակարգ կամ չնախատեսված այլ իրավիճակից ելնելով, գնման այլ ձևերի կիրառումը ժամկետի առումով անհնար է, պայմանով, որ նման պահանջը հնարավոր չէր օբյեկտիվորեն կանխատեսել:* Վերոգրյալ իրավական կարգավորումների բովանդակային վերլուծությունից բխում է, որ գնման պայմանագրում արգելվում է կատարել այնպիսի փոփոխություններ, որոնք հանգեցնում են գնվող ապրանքների, աշխատանքների և ծառայությունների ծավալների կամ ձեռք բերվող գնման առարկաների միավորի գնի կամ պայմանագրի գնի արհեստական փոփոխման: Պայմանագրով նախատեսված աշխատանքների կամ ծառայությունների ծավալները կարող են ավելանալ միայն պայմանագրով աշխատանքի կատարման կամ ծառայության մատուցման համար սահմանված ժամկետում: Օրենքի վերոգրյալ կարգավորումից բխում է, որ մեկ անձից գնում կատարելը թույլատրվում է, եթե ծագել է արտակարգ կամ չնախատեսված այլ իրավիճակից, գնման այլ ձևերի կիրառումը ժամկետի առումով անհնար է, պայմանով, որ նման պահանջը հնարավոր չէր օբյեկտիվորեն կանխատեսել:  Վերոգրյալի համատեքստում գտնում ենք, որ Նախագծի 1-ին կետով նախատեսված այն կարգավորումը, որի համաձայն պայմանագրում փոփոխություններ կարատելիս չեն կիրառվելու Որոշման N 1 հավելվածի 56-րդ կետի 2-րդ և 4-րդ ենթակետերի պահանջները, խնդրահարույց է, մասնավորապես՝ չի բխում Օրենքի հիշատակված դրույթից, քանի որ պայմանագրի ժամկետի լրանալը, ըստ էության, կանխատեսելի հանգամանք է և չի կարող համարվել անհրաժեշտ և բավարար պայման Որոշման վերոհիշյալ դրույթների չկիրառման համար: Հետևապես, Նախագծի 1-ին կետն այս առումով անհրաժեշտ է խմբագրել՝ համապատասխանեցնելով գնումների առնչվող հարաբերությունները կարգավորող օրենսդրության պահանջներին: | Չի ընդունվել: Հաշվի առնելով, որ Հայաստանի Հանրապետության կառավարության կողմից միջնաժամկետ ծախսային ծրագրով ՀՀ վարչապետի աշխատակազմին չի նախատեսվել տրամադրել ֆինանսական միջոցներ՝ 2022թ. կարիքների համար Հայաստանի կրթական ցանցում ընդգրկված ուսումնական հաստատություններին ինտերնետի մատակարարման ծառայությունների ձեռքբերման նպատակով, այլ նախատեսվել է տրամադրել ՀՀ ԿԳՄՍ նախարարությանը՝ նշված ծառայության գնումը իրականացնելու նպատակով, ուստի վարչապետի աշխատակազմի կողմից չեն ձեռնարկվել միջոցներ՝ գնման ընթացակարգը մրցակցային եղանակով իրականացնելու համար:Նախագծի ընդունումը պայմանավորված է ուսումնական հաստատություններին ինտերնետ կապի մատակարարման անընդհատությունն ու անխափանությունն ապահովելու անհրաժեշտությամբ՝ մինչև ՀՀ ԿԳՄՍ նախարարության կողմից նշված ծառայությունների գնման մրցակցային եղանակով ձեռքբերումը:  |